ai4bharat/Pralekha huggingface dataset:
આયુષ
મકરસંક્રાંતિ પર સૂર્ય નમસ્કાર કરવા માટે એક કરોડથી વધુ લોકો સામેલ થવાની આશા : શ્રી સર્બાનંદ સોનોવાલ
સૂર્ય નમસ્કાર માટે વિશ્વભરમાંથી મોટી સંખ્યામાં ઉત્સાહીઓ નોંધણી કરાવી રહ્યા છે
આયુષ મંત્રાલય આઝાદી કા અમૃત મહોત્સવની ઉજવણી અંતર્ગત 14 જાન્યુઆરી 2022ના રોજ વૈશ્વિક સૂર્ય નમસ્કાર પ્રદર્શન કાર્યક્રમ માટે તૈયાર છે અને 75 લાખના લક્ષ્યાંક સામે એક કરોડથી વધુ લોકોની ભાગીદારી જોવા માટે આશાવાદી છે.
વર્ચ્યુઅલ પ્રેસ મીટમાં, આજે આયુષ મંત્રી શ્રી સર્બાનંદ સોનોવાલે જણાવ્યું હતું કે કોવિડ-19ના વર્તમાન પુનરુત્થાનમાં મકરસંક્રાંતિ પર સૂર્ય નમસ્કારનું પ્રદર્શન વધુ સુસંગત છે. કોરોનાને કાબુમાં રાખવામાં સક્ષમ છે. અમે કાર્યક્રમમાં 75 લાખ લોકો ભાગ લે એવો લક્ષ્યાંક રાખ્યો છે, પરંતુ નોંધણી અને અમારી તૈયારીને જોતા, હું એક કરોડની મર્યાદાને વટાવી જવાની આશા રાખું છું,"
"પ્રધાનમંત્રી શ્રી નરેન્દ્ર મોદીના નિર્દેશ અને માર્ગદર્શન હેઠળ આયુષ મંત્રાલયે આ કાર્યક્રમ શરૂ કર્યો છે." તેમ તેમણે ઉમેર્યું હતું.
આ વર્ચ્યુઅલ મીટિંગમાં, આયુષ રાજ્ય મંત્રી, ડૉ. મુંજપરા મહેન્દ્રભાઈએ જણાવ્યું હતું કે સૂર્ય નમસ્કાર મન અને શરીરને નવજીવન આપે છે. "મોલેક્યુલર જિનેટિક્સ પર યોગની અસરોનો અભ્યાસ કરવામાં આવી રહ્યો છે"
સચિવ આયુષ વૈદ્ય રાજેશ કોટેચાએ જણાવ્યું હતું કે આ કાર્યક્રમ આઝાદી કા અમૃત મહોત્સવનો એક ભાગ છે. "તે જીવનશક્તિ માટે સૂર્ય નમસ્કાર છે, જીવન શક્તિ કે લીએ સૂર્ય નમસ્કાર",
આ વિશ્વવ્યાપી કાર્યક્રમમાં ભારત અને વિદેશની તમામ અગ્રણી યોગ સંસ્થાઓ, ભારતીય યોગ સંઘ, નેશનલ યોગ સ્પોર્ટ્સ ફેડરેશન, યોગા પ્રમાણપત્ર બોર્ડ, FIT ઈન્ડિયા અને ઘણી સરકારી અને બિન સરકારી સંસ્થાઓ ભાગ લઈ રહી છે. સેલિબ્રિટીઓ અને રમતગમતની હસ્તીઓ વિડિયો સંદેશાઓ દ્વારા સૂર્ય નમસ્કારને પ્રોત્સાહન આપે તેવી અપેક્ષા છે. SAIના ખેલાડીઓ અને સ્ટાફ પણ આ કાર્યક્રમમાં ભાગ લેશે.
સહભાગીઓ અને યોગ ઉત્સાહીઓ સંબંધિત પોર્ટલ પર પોતાની નોંધણી કરાવી શકે છે અને 14મી જાન્યુઆરીએ સૂર્ય નમસ્કાર કરવાના વીડિયો અપલોડ કરવાના રહેશે. નોંધણી લિંક્સ સંબંધિત વેબસાઇટ્સ પર ઉપલબ્ધ છે અને આયુષ મંત્રાલય દ્વારા વ્યાપકપણે વિતરિત કરવામાં આવે છે.
સહભાગીઓ અને યોગ ઉત્સાહીઓ પોર્ટલ પર પોતાની નોંધણી કરાવી શકે છે જેમ કે,
https://yoga.ayush.gov.in/suryanamaskar
https://yogacertificationboard.nic.in/suryanamaskar/
https://www.75suryanamaskar.com
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 216
પ્રધાનમંત્રીનું કાર્યાલય
પીએમએ 2022ની ઉપરાષ્ટ્રપતિ ચૂંટણીમાં મતદાન કર્યું
પ્રધાનમંત્રી શ્રી નરેન્દ્ર મોદીએ 2022ની ઉપરાષ્ટ્રપતિની ચૂંટણીમાં મતદાન કર્યું છે.
એક ટ્વીટમાં, પ્રધાનમંત્રીએ કહ્યું:
"2022 ની ઉપરાષ્ટ્રપતિની ચૂંટણીમાં મતદાન કર્યું."
SD/GP/NP
(
રાષ્ટ્રપતિ સચિવાલય
રામનવમી નિમિત્તે રાષ્ટ્રપતિએ શુભેચ્છા પાઠવી
નવી દિલ્હી, 03-04-2017
ભારતના રાષ્ટ્રપતિ શ્રી પ્રણવ મુખર્જીએ રામનવમીએ પાઠવેલા સંદેશમાં જણાવ્યુ છે કે,
“રામનવમીના પાવન પર્વ પર હું મારા તમામ ભારત અને વિદેશમાંના સૌ દેશવાસીઓને હાર્દિક શુભેચ્છા અને શુભકામના પાઠવું છું.
ભગવાન રામ ઉચ્ચ મુલ્ય ધરાવતા હતા. તેમના ઉદાહરણો સારા કાર્યો માટે પથદર્શક બનવામાં આપણને સહાયરૂપ થઈ શકે એમ છે. આ પર્વની ઉજવણી આપણા લોકોને એક કરશે અને લોકોના હૃદય અને મનમાં એકતાનું વાતાવરણ ઉભું કરશે. આ દિવસે આપણે આપણી માતૃભૂમિની પ્રગતિ અને સમૃદ્ધિ માટે પ્રણ લેવા જોઈએ.”
AP/J.Khunt/GP
(Visitor Counter : 38
યુવા બાબતો અને રમત મંત્રાલય
કેન્દ્રીય યુવા બાબતો અને રમતગમત મંત્રી શ્રી અનુરાગ સિંહ ઠાકુરે આજે દિલ્હીમાં આયોજિત ‘હર ઘર તિરંગા’ બાઇક રેલીમાં ભાગ લીધો
તિરંગાની તાકાત 130 કરોડ ભારતીયોને એક કરવાની છેઃ શ્રી અનુરાગ સિંહ ઠાકુર
ઉપરાષ્ટ્રપતિએ આજે નવી દિલ્હીમાં લાલ કિલ્લાથી ઇન્ડિયા ગેટ સુધી સાંસદોની ‘હર ઘર તિરંગા’ બાઇક રેલીને લીલી ઝંડી બતાવી હતી. કેન્દ્રીય યુવા બાબતો અને રમતગમત મંત્રી શ્રી અનુરાગ સિંહ ઠાકુરે પણ આ કાર્યક્રમમાં પૂરા ઉત્સાહ સાથે ભાગ લીધો હતો. આ રેલીનું આયોજન સંસ્કૃતિ મંત્રાલય દ્વારા ‘હર ઘર તિરંગા’ની જાગૃતિ વધારવા માટે કરવામાં આવ્યું હતું.
આ કાર્યક્રમમાં વાણિજ્ય અને ઉદ્યોગ મંત્રી શ્રી પીયૂષ ગોયલ, સંસદીય બાબતોના મંત્રી શ્રી પ્રહલાદ જોશી, સાંસ્કૃતિક મંત્રી શ્રી કિશન રેડ્ડી, ભારતના મહિલા અને બાળ વિકાસ મંત્રી શ્રીમતી સ્મૃતિ ઈરાની, સંસદીય બાબતો અને સંસ્કૃતિ રાજ્ય મંત્રી શ્રી અર્જુન રામ મેઘવાલ, વિદેશ રાજ્ય મંત્રીઓ, શ્રીમતી મીનાક્ષી લેખી અને શ્રી વી. મુરલીધરન સહિત મોટી સંખ્યામાં સાંસદો ઉપસ્થિત રહ્યા હતા.
ઇવેન્ટના ભાગરૂપે શ્રી અનુરાગ સિંહ ઠાકુર બાઇક પર સવાર હતા. શ્રી ઠાકુરે કહ્યું કે વિવિધ કેન્દ્રીય મંત્રીઓ, સાંસદો અને યુવા નેતાઓ આવનારી પેઢીઓને સંદેશ આપવા માટે એકઠા થયા કે આપણે બધા દેશને એક રાખીશું, ભારતને આગળ લઈ જઈશું અને ભારતને મજબૂત બનાવીશું. તિરંગાની તાકાત 130 કરોડ ભારતીયોને એક કરવાની છે. આજે આપણે આપણા સ્વાતંત્ર્ય સેનાનીઓને શ્રદ્ધાંજલિ આપીએ છીએ અને તેમને યાદ કરીએ છીએ અને એ પણ ખાતરી આપીએ છીએ કે આ આઝાદી કા અમૃત મહોત્સવમાં આપણે રાષ્ટ્રની એકતા અને અખંડિતતા જાળવવા અને ભારતનું ગૌરવ વધારવા માટે કામ કરીશું.
‘હર ઘર તિરંગા’ ઝુંબેશ એ ભારત સરકાર દ્વારા ભારતના નાગરિકો અને રાષ્ટ્રધ્વજ વચ્ચે વ્યક્તિગત જોડાણ કેળવવાની પહેલ છે. જનભાગીદારીની ભાવના સાથે આઝાદી કા અમૃત મહોત્સવમાં ભાગ લેવા લોકોમાં દેશભક્તિ અને રાષ્ટ્રીય ઉત્સાહની ભાવનાને મજબૂત કરવાનો તેનો હેતુ છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 138
વિજ્ઞાન અને ટેકનોલોજી મંત્રાલય
DBT/ એન્ટિ-કોવિડ કન્સોર્ટિયમ દ્વારા કોવિડ-1 વિરુદ્ધ ઉપચારાત્મક એન્ટિબાયોટિકનું ઉત્પાદન કરવાના પ્રયાસો થઇ રહ્યા છે
SARS-CoV-2, કોવિડ-19ને નિષ્ક્રિય કરવા માટે એન્ટિબોડીઝનું એનકોડિંગ કરતા જનીનને અલગ કરવામાં આવી રહ્યા છે
કોવિડ-19 બીમારી નોવલ SARS કોરોનાવાયરસ-2 ના કારણે ફેલાય છે અને તેના કારણે અત્યાર સુધીમાં સંખ્યાબંધ લોકો મૃત્યુ પામ્યા છે. જોકે, આ બીમારીની કોઇ ચોક્કસ સારવાર ઉપલબ્ધ ન હોવા છતાં મોટી સંખ્યામાં આ બીમારીના દર્દીઓ સાજા પણ થયા છે. આ વાયરસના સંક્રમણ સામે શરીરમાં ઉત્પન્ન થતા એન્ટિબોડીના કારણે આ દર્દીઓ સાજા થઇ શક્યા છે.
ઘણા વર્ષોથી, ચેપથી સાજા થયા હોય તેવા સ્વસ્થ દર્દીઓના પ્લાઝ્મામાંથી મેળવેલા એન્ટિબોડીના નિષ્ક્રિય સ્થળાંતરણનો ઉપયોગ ડિપ્થેરિયા, ટીટનેસ, હડકવા અને ઇબોલા જેવી સંખ્યાબંધ બીમારીઓની સ્થિતિમાં સારવાર માટે કરવામાં આવે છે. આજે, DNA આધારિત રીકોમ્બિનેન્ટ ટેકનોલોજીની મદદથી લેબોરેટરીમાં આવા ઉપચારાત્મક એન્ટિબોડીઝનું ઉત્પાદન થઇ શકે છે. SARS-CoV-2 સામે ઉપચારાત્મક એન્ટિબોડીઝનું ઉત્પાદન કરવા માટે સમગ્ર દુનિયામાં જોરશોરથી પ્રયાસો થઇ રહ્યા છે.
ભારતમાં, યુનિવર્સિટી ઑફ દિલ્હી સાઉથ કેમ્પસ - સેન્ટર ફોર ઇનોવેશન ઇન ઇન્ફેક્ચ્યુઅસ ડીસિઝ રીસર્ચ, એજ્યુકેશન એન્ડ ટ્રેનિંગ ના પ્રોફેસર વિજય ચૌધરી દ્વારા આવા પ્રયાસો થઇ રહ્યા છે. ભારત સરકારના વિજ્ઞાન અને ટેકનોલોજી મંત્રાલયના બાયોટેકનોલોજી વિભાગની ટીમ તેમને આ પ્રયાસોમાં સહકાર આપી રહી છે.
પ્રોફેસર ચૌધરીનું ગ્રૂપ એન્ટિબોડીઝનું એનકોડિંગ કરતા એવા જનીનોને અલગ કરી રહી છે જે પહેલાંથી ઉપલબ્ધ એન્ટિબોડીઝની વિશાળ ઇન-હાઉસ લાઇબ્રેરીનો ઉપયોગ કરીને તેમજ કોવિડ-19ના ચેપમાંથી સાજા થયા હોય તેવા દર્દીઓના કોષોમાંથી તૈયાર કરવામાં આવેલી લાઇબ્રેરીનો ઉપયોગ કરીને SARS-CoV-2ને નિષ્ક્રિય કરી શકે છે.
આ એન્ટિબોડી જનીનોનો ઉપયોગ લેબોરેટરીમાં રીકોમ્બિનેન્ટ એન્ટિબોડીઝનું ઉત્પાદન કરવા માટે થશે જે, વાયરસને નિષ્ક્રિય કરવામાં સફળતા મળી જશે તો, રોગનિરોધક અને ઉપચારાત્મક બંને હેતુ માટે આ વાયરસ સામે એન્ટિબોડીના કાયમી સ્રોત તરીકે તેનો ઉપયોગ થઇ શકશે.
આ કામ પ્રૉ. ચૌધરીના નેતૃત્વમાં એન્ટિ-કોવિડ કન્સોર્ટિયમના ભાગરૂપે થઇ રહ્યું છે અને નેશનલ ઇન્સ્ટિટ્યુટ ઑફ ઇમ્યુનોલોજીના ડૉ. અમુલ્ય પંડા તેમજ પૂણે સ્થિત જીનનોવા બાયોફાર્માસ્યુટિકલ લિમિટેડ ના ડૉ. સંજયસિંહ પણ તેમાં સામેલ છે.
[વધુ વિગતો માટે સંપર્ક કરો: પ્રૉ. વિજય કે. ચૌધરી, ઇમેલ: vkchaudhary@south.du.ac.in]
GP/RP
પ્રધાનમંત્રીનું કાર્યાલય
પ્રધાનમંત્રીએ લોકોને ધનતેરસની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ધનતેરસના અવસર પર લોકોને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું; "સૌ દેશવાસીઓને ધનતેરસની શુભકામનાઓ. ધનતેરસના ખાસ અવસર પર દરેકને શુભેચ્છાઓ."
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ડૉ.મનસુખ માંડવિયાએ રક્તદાન અમૃત મહોત્સવના ભાગરૂપે રક્તદાનનું ઉદ્ઘાટન કર્યું
પોતે રક્તદાન કર્યું તેમજ સેવા અને સહયોગની ભાવના અને સમૃદ્ધ પરંપરાને અનુસરીને સૌ લોકોને દેશવ્યાપી મહા સ્વૈચ્છિક રક્તદાન કવાયતમાં ભાગ લેવા માટે અનુરોધ કર્યો
“ટેકનોલોજીની દૃશ્ટિએ પ્રગતિ થઇ હોવા છતાં, લોહીનો કોઇ જ વિકલ્પ નથી અને 1 યુનિટ લોહી ત્રણ જેટલા જીવ બચાવી શકે છે”
ભારતમાં દર બે સેકન્ડમાં એક વ્યક્તિને લોહીની જરૂર પડે છે; દર ત્રણમાંથી એક વ્યક્તિને જીવનભર લોહીની જરૂર પડે છેઃ ડૉ.મનસુખ માંડવિયા
“રક્તદાન કરવું એ એક ખૂબ જ ઉમદા ઉદ્દેશ્ય છે અને આપણી સમૃદ્ધ સંસ્કૃતિ તેમજ સેવા અને સહયોગની પરંપરાને જોતા, હું દેશવ્યાપી મહા સ્વૈચ્છિક રક્તદાન અભિયાન- રક્તદાન અમૃત મહોત્સવના ભાગરૂપે તમામ નાગરિકોને આગળ આવવા અને સ્વેચ્છાએ રક્તદાન કરવા માટે અનુરોધ કરું છું. રક્તદાન એ માત્ર રાષ્ટ્રીય જરૂરિયાતને પૂર્ણ કરતું નથી પરંતુ સમાજ અને માનવજાતની પણ એક મહાન સેવા છે.” કેન્દ્રીય આરોગ્ય અને પરિવાર કલ્યાણ મંત્રી ડૉ.મનસુખ માંડવિયાએ આજે નવી દિલ્હીની સફદરજંગ હોસ્પિટલમાં રક્તદાન શિબિરમાં રક્તદાન કરતી વખતે આ શબ્દો કહ્યા હતા.
સ્વૈચ્છિક રક્તદાનના મહત્વ પર વિશેષ ભાર મૂકતા, કેન્દ્રીય આરોગ્ય મંત્રીએ જણાવ્યું હતું કે, “રક્તદાન અમૃત મહોત્સવનું આયોજન આઝાદી કા અમૃત મહોત્સવની મોટી ઉજવણીનો એક ભાગ છે. આ અભિયાનનો ઉદ્દેશ્ય નિયમિત ધોરણે વળતરની ભાવના રાખ્યા વગરના સ્વૈચ્છિક રક્તદાન અંગે લોકોમાં જાગૃતિ વધારવાનો અને રક્ત અથવા તેના યુનિટ્સ  ઉપલબ્ધ થાય, સુલભ બને, સસ્તા હોય અને સલામત હોય તે સુનિશ્ચિત કરવાનો છે.” તેમણે જણાવ્યું હતું કે, 2021ના આંકડા મુજબ, ભારતની વાર્ષિક જરૂરિયાત લગભગ 1.5 કરોડ યુનિટની છે. ભારતમાં દર બે સેકન્ડે કોઇ વ્યક્તિને લોહીની જરૂર પડે છે અને આપણામાંથી પ્રત્યેક ત્રણ વ્યક્તિમાંથી એકને આખા જીવનકાળ દરમિયાન લોહીની જરૂર પડશે. ડૉ. માંડવિયાએ નોંધ્યું હતું કે, "ટેકનોલોજીએ પ્રગતિ કરી હોવા છતાં, લોહીનો કોઇ જ વિકલ્પ નથી અને 1 યુનિટ રક્ત ત્રણ જેટલા જીવ બચાવી શકે છે.”
ડૉ. માંડવિયાએ રક્તદાન શિબિરમાં આવેલા રક્તદાતાઓ સાથે મુલાકાત કરી હતી અને રક્તદાન કરવાના તેમના નિઃસ્વાર્થ કાર્યની પ્રશંસા કરી. રક્તદાનને લગતી માન્યતાઓને દૂર કરતા, ડૉ. માંડવિયાએ જણાવ્યું હતું કે, “વ્યક્તિના શરીરમાં 5 થી 6 લીટર લોહી હોય છે અને તેઓ દર 90 દિવસે  રક્તદાન કરી શકે છે.” શરીર ખૂબ જ ઝડપથી રક્ત ફરીથી પ્રાપ્ત કરી શકે છે; 24 - 48 કલાકમાં રક્ત પ્લાઝ્માનું પ્રમાણ પાછું મેળવી શકાય છે, લાલ રક્તકણો લગભગ 3 અઠવાડિયામાં અને પ્લેટલેટ્સ અને શ્વેત રક્તકણો અમુક મિનિટોમાં જ પાછા મેળવી શકાય છે.
આ દેશવ્યાપી કવાયત ઇ-રક્તકોશ પોર્ટલ નામની સેન્ટ્રલાઇઝ્ડ બ્લડ બેંક મેનેજમેન્ટ ઇન્ફોર્મેશન સિસ્ટમ દ્વારા સમર્થિત છે, જે રક્તદાતાઓના રાષ્ટ્રીય ભંડાર તરીકે કાર્ય કરશે. આનાથી રક્તદાતાઓનો મજબૂત રેકોર્ડ તૈયાર કરવાનું સુનિશ્ચિત થશે અને જ્યારે જરૂર હોય ત્યારે રક્તની ઉપલબ્ધતાને ઝડપી બનાવશે.
ઇ-રક્તકોશ પોર્ટલ માટેની લિંક:
https://www.eraktkosh.in/BLDAHIMS/bloodbank/transactions/bbpublicindex.html
ડૉ. માંડવિયાએ ભારતની આરોગ્ય સંભાળ પ્રત્યે સફદરજંગ હોસ્પિટલના યોગદાનને દર્શાવતા પુસ્તક “ફૂટપ્રિન્ટ્સ ઓન ધ સેન્ડ્સ ઓફ ટાઇમ”નું પણ વિમોચન કર્યું હતું.
YP/GP/JD
(Visitor Counter : 200
સૂક્ષ્મ, લઘુ અને મધ્યમ ઉદ્યોગ મંત્રાલય
MSME મંત્રાલય EDII, અમદાવાદના સહયોગથી MSMEs ની સ્પર્ધાત્મકતા અને વૃદ્ધિ પર મેગા ઇન્ટરનેશનલ સમિટનું આયોજન કરશે
કેન્દ્રીય MSME મંત્રી શ્રી નારાયણ તાતુ રાણે મુખ્ય અતિથિ તરીકે સમિટનું ઉદ્ઘાટન કરશે અને કેન્દ્રીય MSME રાજ્ય મંત્રી શ્રી ભાનુ પ્રતાપ સિંહ વર્મા અતિથિ વિશેષ તરીકે ઉપસ્થિત રહેશે.
MSME મંત્રાલય, ભારત સરકાર અને આંત્રપ્રિન્યોરશિપ ડેવલપમેન્ટ ઇન્સ્ટિટ્યૂટ ઑફ ઈન્ડિયા , અમદાવાદ, 29 અને 30 માર્ચ, 2022 ના રોજ, નવી દિલ્હીમાં ઈન્ડિયા ઈન્ટરનેશનલ સેન્ટર ખાતે 'MSMEs પર મેગા ઈન્ટરનેશનલ સમિટ'નું આયોજન કરશે. આ બે દિવસીય સમિટમાં ભારત અને વિશ્વભરના ઉદ્યોગસાહસિકો, શિક્ષણવિદો, નીતિ ઘડવૈયાઓ, ઉદ્યોગ અગ્રણીઓ, વિચારશીલ નેતાઓ, બિઝનેસ ચેમ્બર, ઉદ્યોગ સંગઠનો, સ્ટાર્ટઅપ્સ, સામાજિક પ્રભાવ સંસ્થાઓ, MSME અને સ્વ-સહાય જૂથો ભાગ લેવા જઈ રહ્યા છે.
સમિટ દરમિયાન, રાષ્ટ્રીય અને આંતરરાષ્ટ્રીય નિષ્ણાતો કોવિડ-19 રોગચાળા વચ્ચે MSME ક્ષેત્રમાં પડકારો અને તકો, MSMEsના વિકાસમાં ઇન્ક્યુબેટર્સ/એક્સીલેટરની ભૂમિકા, અનુકૂળ નીતિઓની ભૂમિકા અને બિન-નાણાકીય વ્યવસાય વિકાસ સેવાઓ જેવા વિષયો પર વિચાર વિમર્શ કરશે. MSME સ્પર્ધાત્મકતા, અને MSMEs ટકાઉપણું હાંસલ કરવા માટે સંઘમાં કેવી રીતે કામ કરી શકે છે. ટકાઉપણું એ મુખ્ય પીડા બિંદુ હોવાને કારણે, 'એમએસએમઇ ક્ષેત્રના વિકાસના પ્રકાશમાં લોકો, ગ્રહ અને નફો' પર વિશેષ પેનલ ચર્ચા કરવામાં આવી છે. ચર્ચાઓ MSMEs ની સ્પર્ધાત્મકતા, ભારતીય MSMEs નું આંતરરાષ્ટ્રીયકરણ, ટેકનોલોજી અને નવીનતા, MSME ના ડિજિટલ પરિવર્તન, ઉદ્યોગસાહસિક ઇકોસિસ્ટમ અને MSME ક્ષેત્રમાં ઉભરતી તકો અને લિંગ અને વંચિત સમુદાયોની સાહસિકતાને પણ આવરી લેશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 139
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતમાં પરીક્ષણોની સંખ્યામાં પ્રચંડ વધારો: કુલ પરીક્ષણોની સંખ્યા 13.5 કરોડની નજીક પહોંચી
- પરીક્ષણોમાં વૃદ્ધિ થવાની સાથે એકંદરે પોઝિટીવિટી દરમાં એકધારો ઘટાડો નોંધાઇ રહ્યો છે
- છેલ્લા 24 કલાકમાં દેશમાં વધુ 37,816 દર્દીઓ સાજા થઇ ગયા હોવાથી કુલ સાજા થયેલા દર્દીઓની સંખ્યા વધીને 86,42,771 થઇ ગઇ છે.
- સાજા થયેલા દર્દીઓ અને સક્રિય કેસ વચ્ચેનો તફાવત પણ સતત વધી રહ્યો છે અને હાલમાં આ આંકડો 81,98,025 નોંધાયો છે.

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારતમાં પરીક્ષણોની સંખ્યામાં પ્રચંડ વધારો: કુલ પરીક્ષણોની સંખ્યા 13.5 કરોડની નજીક પહોંચી, પરીક્ષણોમાં વૃદ્ધિ થવાની સાથે એકંદરે પોઝિટીવિટી દરમાં એકધારો ઘટાડો નોંધાઇ રહ્યો છે
વધુ વિગતો માટે: https://pib.gov.in/PressReleasePage.aspx?PRID=1675616
ભારત અને મ્યાનમાર વચ્ચે સંયુક્ત વેપાર સમિતિની 7મી બેઠક યોજાઇ
વધુ વિગતો માટે: https://pib.gov.in/PressReleasePage.aspx?PRID=1675441
શ્રી પિયુષ ગોયલે ભારતીય ઉદ્યોગને ગુણવત્તા અને ઉત્પાદકતામાં સુધારો કરવા પર ધ્યાન કેન્દ્રિત કરવા હાકલ કરી
વધુ વિગતો માટે: https://pib.gov.in/PressReleasePage.aspx?PRID=1675360
પ્રધાનમંત્રી 26 નવેમ્બરના રોજ RE-Invest 2020 નું ઉદઘાટન કરશે
વધુ વિગતો માટે: https://pib.gov.in/PressReleasePage.aspx?PRID=1675419
પ્રધાનમંત્રીએ કોવિડ-19 રોગચાળા સામે પ્રતિભાવ અને નિયંત્રણ માટેની સ્થિતિ અને તૈયારીની સમીક્ષા કરવા મુખ્યમંત્રીઓ સાથે ઉચ્ચ સ્તરીય બેઠકની અધ્યક્ષતા કરી
વધુ વિગતો માટે: https://pib.gov.in/PressReleasePage.aspx?PRID=1675334
કોવિડ-19 અંગે મુખ્યમંત્રીઓ સાથેની વર્ચ્યુઅલ બેઠકમાં પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1675560
કેન્દ્રીય ગૃહ મંત્રાલય એ નિરીક્ષણ, નિયંત્રણ અને સાવચેતી માટે માર્ગદર્શિકા જાહેર કરી
વધુ વિગતો માટે: https://pib.gov.in/PressReleasePage.aspx?PRID=1675747
FACT CHECK
(Visitor Counter : 112
પ્રધાનમંત્રીનું કાર્યાલય
પ્રધાનમંત્રીએ ઉત્તરાખંડનાં હર્શિલમાં જવાનો સાથે દિવાળીની ઉજવણી કરી
પ્રધાનમંત્રી શ્રી નરેન્દ્ર મોદીએ આજે ઉત્તરાખંડમાં હર્શિલમાં ભારતીય સેના અને આઇટીબીપીનાં જવાનો સાથે દિવાળીની ઉજવણી કરી હતી.
આ પ્રસંગે જવાનોને શુભેચ્છા આપતાં પ્રધાનમંત્રીએ કહ્યું હતું કે, દૂર બર્ફીલી પર્વતમાળાઓ પર તમે બધા દેશની સુરક્ષા કરો છો. તમારું આ કર્તવ્ય દેશનાં 125 કરોડ ભારતીયોનાં ભવિષ્ય અને સ્વપ્નોને સુરક્ષિત રાખવામાં સક્ષમ છે. તેમણે કહ્યું હતું કે, દિવાળી પ્રકાશનું પર્વ છે. આ પર્વ સદ્ઘગુણોનો પ્રકાશ ફેલાવે છે અને ભયને દૂર કરે છે. તેમણે કહ્યું હતું કે, તમે બધા જવાનો તમારી પ્રતિબદ્ધતા અને શિસ્તનાં માધ્યમથી સામાન્ય લોકોનાં મનમાં સુરક્ષા અને નીડરતાની ભાવના ભરી રહ્યાં છો.
આ પ્રસંગે પ્રધાનમંત્રીએ યાદ કર્યું હતું કે, તેઓ જ્યારે ગુજરાતનાં મુખ્યમંત્રી હતાં, ત્યારથી દિવાળીની ઉજવણી જવાનો સાથે કરે છે. વર્ષો પહેલા કૈલાશ તેઓ માનસરોવરની યાત્રા પર આવ્યા હતાં, આઇટીબીપીનાં જવાનો સાથે તેમણે એ સંસ્મરણો તાજા કર્યા હતાં.
પ્રધાનમંત્રીએ કહ્યું હતું કે, ભારત ઝડપથી સંરક્ષણ ક્ષેત્રમાં આગળ વધી રહ્યું છે. તેમણે ભૂતપૂર્વ સૈનિકોનાં કલ્યાણ માટે ઓઆરઓપી  સહિત સરકારનાં વિવિધ પગલાંઓ પર પોતાની વાત રજૂ કરી હતી.
પ્રધાનમંત્રીએ કહ્યું હતું કે, ભારતીય સેના સંયુક્ત રાષ્ટ્રનાં શાંતિ જાળવવાનાં કાર્યમાં સંપૂર્ણ વિશ્વમાં પ્રશંસા મેળવી રહી છે.
પ્રધાનમંત્રીએ જવાનોને મીઠાઈ અર્પણ કરી હતી. તેમણે આસપાસનાં વિસ્તારનાં લોકો સાથે પણ વાતચીત કરી હતી, જેઓ દિવાળીનાં પાવન પર્વ પર તેમને શુભેચ્છા આપવા એકત્ર થયાં હતાં.
RP
(Visitor Counter : 96
પ્રધાનમંત્રીનું કાર્યાલય
પ્રધાનમંત્રીએ લોકોને મિલાદ-ઉન-નબીની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મિલાદ-ઉન-નબીના પ્રસંગે લોકોને શુભેચ્છા પાઠવી છે.
એક ટ્વિટમાં પ્રધાનમંત્રીએ કહ્યું;
"મિલાદ-ઉન-નબી શુભેચ્છાઓ. ચારે બાજુ શાંતિ અને સમૃદ્ધિ રહે. દયા અને ભાઈચારાના ગુણો હંમેશા પ્રવર્તે. ઈદ મુબારક!"
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આંકડાશાસ્ત્ર અને કાર્યક્રમ અમલીકરણ મંત્રાલય
29મી જૂન, 2022ના રોજ આંકડાકીય દિવસ, 2022 ઉજવવામાં આવશે
આ વર્ષની થીમ: 'સસ્ટેનેબલ ડેવલપમેન્ટ માટે ડેટા'
પ્રોફેસર  પ્રશાંત ચંદ્ર મહાલનોબિસ દ્વારા આંકડાશાસ્ત્ર અને આર્થિક આયોજન ક્ષેત્રે આપેલા નોંધપાત્ર યોગદાનને માન્યતા આપવા માટે, ભારત સરકારે દર વર્ષે તેમની જન્મજયંતિની સાથે 29 જૂનનો દિવસ રાષ્ટ્રીય સ્તરે ઉજવવામાં આવનાર દિવસોની વિશેષ શ્રેણીમાં "આંકડા દિવસ" તરીકે નિયુક્ત કર્યો છે. આ દિવસનો ઉદ્દેશ્ય સામાજિક-આર્થિક આયોજન અને નીતિ ઘડતરમાં આંકડાઓની ભૂમિકા અને મહત્વ વિશે પ્રોફેસર  મહાલનોબીસ પાસેથી પ્રેરણા મેળવવા માટે ખાસ કરીને યુવા પેઢીમાં જનજાગૃતિ લાવવાનો છે.
આ વર્ષે, સ્ટેટિસ્ટિક્સ ડે, 2022 ની મુખ્ય ઇવેન્ટ ફિઝિકલ-કમ-વર્ચ્યુઅલ મોડ દ્વારા આયોજિત કરવામાં આવી રહી છે. આ કાર્યક્રમના મુખ્ય અતિથિ રાવ ઈન્દ્રજીત સિંહ, કેન્દ્રીય રાજ્ય મંત્રી , આંકડા અને કાર્યક્રમ અમલીકરણ મંત્રાલય , આયોજન મંત્રાલય અને કોર્પોરેટ બાબતોના મંત્રાલયના રાજ્ય મંત્રી છે. પ્રો. બિમલ કુમાર રોય, અધ્યક્ષ, નેશનલ સ્ટેટિસ્ટિકલ કમિશન ; ડૉ. જી. પી. સામંતા, ભારતના મુખ્ય આંકડાશાસ્ત્રી અને સચિવ, MoSPI; પ્રો. સંઘમિત્રા બંદ્યોપાધ્યાય, નિયામક, ભારતીય આંકડાકીય સંસ્થા; આ પ્રસંગે સહભાગીઓને સંબોધન કરશે. વધુમાં, કેન્દ્રીય મંત્રાલયો/વિભાગોના વરિષ્ઠ અધિકારીઓ અને અન્ય હિતધારકો પણ હાઇબ્રિડ  મોડ દ્વારા ઇવેન્ટમાં ભાગ લેશે.
દર વર્ષે, સ્ટેટિસ્ટિક્સ ડે સમકાલીન રાષ્ટ્રીય મહત્વની થીમ સાથે ઉજવવામાં આવે છે. આંકડા દિવસ, 2022ની થીમ 'સસ્ટેનેબલ ડેવલપમેન્ટ માટે ડેટા' છે.
આ પ્રસંગે, MoSPI આ હેતુ માટે સ્થાપિત પુરસ્કારો દ્વારા સત્તાવાર આંકડાકીય પ્રણાલીને લાભ આપતા લાગુ અને સૈદ્ધાંતિક આંકડાઓના ક્ષેત્રમાં ઉચ્ચ ગુણવત્તાયુક્ત સંશોધન દ્વારા ઉત્કૃષ્ટ યોગદાનને પણ માન્યતા આપે છે. આ વર્ષે પ્રો. પી.સી. અધિકૃત આંકડાશાસ્ત્રમાં મહાલનોબિસ નેશનલ એવોર્ડ, 2022 અને પ્રો. પી.વી. આંકડાશાસ્ત્રના ક્ષેત્રમાં આજીવન યોગદાન માટે સુખાત્મે રાષ્ટ્રીય પુરસ્કાર, 2022ના વિજેતાઓની જાહેરાત કાર્યક્રમ દરમિયાન કરવામાં આવશે. સ્ટેટિસ્ટિક્સ ડેની થીમ પર પોસ્ટ ગ્રેજ્યુએટ વિદ્યાર્થીઓ માટે 'ઓન ધ સ્પોટ નિબંધ લેખન સ્પર્ધા, 2022'ના વિજેતાઓને પણ સન્માનિત કરવામાં આવશે.
ઇવેન્ટના ટેકનિકલ સત્ર દરમિયાન, મંત્રાલયના અધિકારીઓ થીમ પર સંક્ષિપ્ત રજૂઆત કરશે, ત્યારબાદ આંતરરાષ્ટ્રીય એજન્સીઓના નિષ્ણાતો દ્વારા સંબોધન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 435
પ્રધાનમંત્રીનું કાર્યાલય
પ્રધાનમંત્રીએ છત્તીસગઢના કલાકાર શ્રી શ્રવણ કુમાર શર્મા સાથે મુલાકાત કરી
પ્રધાનમંત્રી શ્રી નરેન્દ્ર મોદીએ છત્તીસગઢના કલાકાર શ્રી શ્રવણ કુમાર શર્મા સાથે નવી દિલ્હીમાં તેમના નિવાસસ્થાને મુલાકાત કરી હતી.
આ કલાકારે પ્રધાનમંત્રીને તેમનું ચિત્ર રજૂ કર્યું.
પ્રધાનમંત્રીએ ટ્વીટ કર્યું;
"છત્તીસગઢના એક પ્રતિભાશાળી કલાકાર શ્રી શ્રવણ કુમાર શર્માને મળ્યો. તેઓ વર્ષોથી ચિત્રકામ કરે છે અને આદિવાસી કલા પ્રત્યે ખૂબ જ જુસ્સાદાર છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
ત્રણ દેશોના રાજદ્વારીઓએ રાષ્ટ્રપતિ શ્રી રામ નાથ કોવિંદ સમક્ષ તેમના ઓળખપત્રો રજૂ કર્યા
રાષ્ટ્રપતિ શ્રી રામ નાથ કોવિંદે આજે  રાષ્ટ્રપતિ ભવનમાં સ્લોવાક રિપબ્લિક, રિપબ્લિક ઓફ સુદાન અને નેપાળના રાજદૂતોના ઓળખપત્રો સ્વીકાર્યા. રાજદ્વારીઓ કે જેમણે પોતપોતાના ઓળખપત્રો રજૂ કર્યા છે તેઓ છે:
1. મહામહિમ શ્રી રોબર્ટ મેક્સિઅન, સ્લોવાક રિપબ્લિકના રાજદૂત
2. મહામહિમ શ્રી અબ્દુલ્લા ઓમર બશીર અલહુસૈન, સુદાન પ્રજાસત્તાકના રાજદૂત
3. મહામહિમ ડૉ. શંકર પ્રસાદ શર્મા, નેપાળના રાજદૂત
ઓળખપત્ર સ્વીકાર્યા બાદ રાષ્ટ્રપતિએ ત્રણેય રાજદ્વારીઓ સાથે અલગ-અલગ વાતચીત કરી હતી. તેમણે રાજદ્વારીઓને તેમની નિમણૂક માટે અભિનંદન આપ્યા અને તેમના દેશો સાથે ભારતના ઉષ્માભર્યા અને મૈત્રીપૂર્ણ સંબંધો અને તેમાંથી દરેક સાથે ભારતના બહુપક્ષીય સંબંધો પર ભાર મૂક્યો. રાષ્ટ્રપતિએ રાજદૂતોને દ્વિપક્ષીય સંબંધોને મજબૂત કરવા, તેમના કલ્યાણ માટે અને તેમના દેશોના મૈત્રીપૂર્ણ લોકોની પ્રગતિ અને સમૃદ્ધિ માટે શુભેચ્છાઓ પણ પાઠવી હતી.
રાષ્ટ્રપતિએ પણ રાજદૂતો દ્વારા તેમના રાજ્યના વડાઓને વ્યક્તિગત સન્માન આપ્યું હતું. આ કાર્યક્રમમાં ઉપસ્થિત રાજદ્વારીઓએ ભારત સાથેના અમારા સંબંધોને મજબૂત કરવા સાથે મળીને કામ કરવાની તેમની પ્રતિબદ્ધતાનો પુનરોચ્ચાર કર્યો હતો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 159
પ્રધાનમંત્રીનું કાર્યાલય
પ્રધાનમંત્રીએ બંને ગૃહોમાં બંધારણ  બિલ, 2021 પસાર કરવા અંગે પ્રશંસા કરી
પ્રધાનમંત્રી શ્રી નરેન્દ્ર મોદીએ બંને ગૃહોમાં બંધારણ  વિધેયક, 2021 પસાર થવાને રાષ્ટ્ર માટે એક સીમાચિહ્નરૂપ ક્ષણ ગણાવી છે.
એક ટ્વિટમાં વડાપ્રધાને કહ્યું:
"બંને ગૃહોમાં બંધારણ  બિલ, 2021 પસાર થવું એ આપણા રાષ્ટ્ર માટે સીમાચિહ્નરૂપ ક્ષણ છે. આ બિલ સામાજિક સશક્તીકરણને આગળ ધપાવે છે. તે હાંસિયામાં ધકેલાયેલા વર્ગને ગૌરવ, તક અને ન્યાય સુનિશ્ચિત કરવા માટે અમારી સરકારની પ્રતિબદ્ધતાને પણ દર્શાવે છે."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 30 સપ્ટેમ્બરનાં રોજ ગુજરાતની મુલાકાત લેશે
પ્રધાનમંત્રી શ્રી નરેન્દ્ર મોદી 30 સપ્ટેમ્બર, 2018નાં રોજ ગુજરાતની મુલાકાત લેશે.
પ્રધાનમંત્રી આણંદમાં આધુનિક ફૂડ પ્રોસેસિંગ સુવિધાઓનું ઉદઘાટન કરશે, જેમાં અમૂલનો અત્યાધુનિક ચોકલેટ પ્લાન્ટ સામેલ છે. પ્રધાનમંત્રી આણંદ કૃષિ વિશ્વવિદ્યાલયનાં ઇન્ક્યુબેશન સેન્ટર કમ સેન્ટર ઓફ એક્સલન્સ ઇન ફૂડ પ્રોસેસિંગ અને મુજકુવા ગામમાં સોલર કો-ઓપરેટિવ સોસાયટીનું ઉદઘાટન પણ કરશે. પ્રધાનમંત્રી આણંદ અને ખાત્રજમાં અમૂલની ઉત્પાદન સુવિધાઓનું વિસ્તરણ કરવા ભૂમિપૂજન કરશે. તેઓ જનસભાને સંબોધિત કરશે.
પછી પ્રધાનમંત્રી અંજાર જશે. તેઓ અંજાર-મુન્દ્રા પાઇપલાઇન પ્રોજેક્ટ, મુન્દ્રા એલએનજી ટર્મિનલ અને પાલનપુર-પાલી-બાડમેર પાઇપલાઇન પ્રોજેક્ટનું ઉદઘાટન કરશે. તેઓ અહીં પણ જનસભાને સંબોધિન કરશે.
ત્યારબાદ પ્રધાનમંત્રી રાજકોટમાં આવશે. અહીં તેઓ મહાત્મા ગાંધી મ્યુઝિયમનું ઉદઘાટન કરશે. મ્યુઝિયમ રાજકોટની આલ્ફ્રેડ હાઈ સ્કૂલમાં સ્થાપિત કરવામાં આવ્યું છે, જે મહાત્મા ગાંધીનાં બાળપણનાં ઘડતરનાં વર્ષોનો મહત્ત્વપૂર્ણ ભાગ હતો. આ ગાંધી સંસ્કૃતિ, મૂલ્યો અને દર્શન વિશે જાગૃતિ લાવવામાં મદદરૂપ થશે. પ્રધાનમંત્રી 624 મકાનોનાં સરકારી હાઉસિંગ પ્રોજેક્ટનું ઉદઘાટન દર્શાવતી તકતીનું અનાવરણ પણ કરશે. તેઓ 240 લાભાર્થી કુટુંબોના ઇ-ગૃહ પ્રવેશના સાક્ષી બનશે.
પ્રધાનમંત્રી નવી દિલ્હી પરત ફરતાં અગાઉ મહાત્મા ગાંધી મ્યુઝિયમની મુલાકાત લેશે.
RP
(Visitor Counter : 103
પ્રધાનમંત્રીનું કાર્યાલય
પ્રધાનમંત્રીએ ભૂતપૂર્વ પ્રધાનમંત્રી શ્રીમતી ઈન્દિરા ગાંધીને તેમની જન્મ જયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ ભૂતપૂર્વ પ્રધાનમંત્રી શ્રીમતી ઈન્દિરા ગાંધીને તેમની જન્મ જયંતી પર શ્રદ્ધાંજલિ અર્પણ કરી છે.
પ્રધાનમંત્રીએ કહ્યું કે, "ભારતના ભૂતપૂર્વ પ્રધાનમંત્રી શ્રીમતી ઈન્દિરા ગાંધીજીને તેમની જન્મ જયંતી પર શ્રદ્ધાંજલિ."
J.Khunt/GP/RP
(Visitor Counter : 102
પ્રધાનમંત્રીનું કાર્યાલય
47મી G7 શિખર પરિષદમાં પ્રધાનમંત્રી ભાગ લેશે
યુકેના પ્રધાનમંત્રી બોરીસ જ્હોનસનના આમંત્રણને માન આપીને ભારતના પ્રધાનમંત્રી શ્રી નરેન્દ્ર મોદી 12 અને 13મી જૂને વર્ચ્યુ્લ G7 શિખર મંત્રણામાં ભાગ લેશે. બ્રિટન હાલમાં જી-7નું પ્રમુખપદ સંભાળે છે અને તેમણે ભારત ઉપરાંત ઓસ્ટ્રેલિયા, રિપબ્લિક ઓફ કોરિયા અને સાઉથ આફ્રિકાને જી-7ના આમંત્રિત દેશો તરીકે જી-7 શિખરમાં આમંત્રણ આપ્યું છે. આ બેઠક ઓનલાઇન માળખામાં યોજાશે.
આ વખતની મંત્રણાનો વિષય ‘બિલ્ડ બેક બેટર’ છે અને બ્રિટને તેના પ્રમુખપદ માટે ચાર પ્રાથમિક પાસાઓ નક્કી કર્યા છે. આ વિષયોમાં ભવિષ્યની મહામારીનો મજબૂતીથી સામનો કરવા માટે કોરોના વાયરસમાંથી વૈશ્વિક સ્વસ્થતા, મુક્ત અને વાજબી વેપારની ઝુંબેશ દ્વારા ભવિષ્યની સમૃદ્ધતાનો વિકાસને પ્રોત્સાહન આપવું, આબોહવા પરિવર્તનનો સામનો કરવો અને પૃથ્વીના જીવનમૂલ્યોનું રક્ષણ કરવું અને સમાજના સહિયારા મૂલ્યોનું રક્ષણ કરવા જેવા વિષયોનો સમાવેશ થાય છે. આરોગ્ય અને આબોહવા પરિવર્તન પર ધ્યાન કેન્દ્રિત કરીને આ શિખરમાં નેતાઓ કોરોનાની મહામારી સામે વૈશ્વિક સજ્જતા તરફ આગળ ધપવા અંગે પોતાના વિચારોનું આદાનપ્રદાન કરે તેવી સંભાવના છે.
આ એવો બીજો અવસર છે જ્યારે પ્રધાનમંત્રી શ્રી નરેન્દ્ર મોદી જી-7 શિખરમાં ભાગ લેશે. 2019માં જી-7 ફ્રેન્ચ પ્રેસિડેન્સી દ્વારા બાયરિટીઝ શિખરમાં ભારતને સદભાવના ભાગીદાર તરીકે આમંત્રણ આપવામાં આવ્યું હતું અને પ્રધાનમંત્રીએ ‘આબોહવા, જૈવ વિવિધતા અને સમુદ્ર’ તથા ‘ડિજિટલ ક્રાંતિ’ અંગેના પરિસંવાદમાં ભાગ લીધો હતો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
સંસદના ચોમાસુ સત્ર પૂર્વે પ્રધાનમંત્રીના વક્તવ્યનો મૂળપાઠ
ચોમાસુ સત્રમાં દેશહિતના ઘણાં મહત્વપૂર્ણ મુદ્દાઓના નિર્ણય થવા જરૂરી છે. દેશની ઘણી મહત્વપૂર્ણ બાબતો પર ચર્ચા થવી જરૂરી છે. જેટલી વ્યાપક ચર્ચા થશે, દરેક વરિષ્ઠ અનુભવી લોકોનું સદનને માર્ગદર્શન મળશે, તેટલો દેશને પણ લાભ થશે, સરકારને પણ પોતાની નિર્ણય પ્રક્રિયામાં સારા સૂચનોથી ફાયદો થશે. હું આશા રાખું છું કે દરેક રાજનૈતિક દળો સદનના સમયનો સર્વાધિક ઉપયોગ દેશના મહત્વપૂર્ણ કાર્યોને આગળ વધારવામાં કરશે. દરેકનો પૂર્ણ સહયોગ રહેશે અને દેશભરમાં ભારતની સંસદની ગતિવિધિની છાપ રાજ્યની વિધાનસભાઓ માટે પણ પ્રેરક બને, એવું ઉત્તમ ઉદાહરણ દરેક સંસદ સભ્ય અને દરેક રાજનૈતિક દળ રજૂ કરશે, એવી મને પૂર્ણ આશા છે. દરેક વખતે મેં આશા રાખી છે કે પ્રયાસ પણ કર્યો છે. આ વખતે પણ આશા રાખું છું. આ વખતે પણ પ્રયાસ કરી રહ્યો છું અને અમારો સતત પ્રયાસ રહેશે. કોઈપણ દળ, કોઈપણ સભ્ય, કોઈપણ વિષયમાં ચર્ચા કરવા ઈચ્છતા હોય, સરકાર દરેક ચર્ચા માટે તૈયાર છે. આ ચોમાસુ સત્ર છે, દેશના ઘણા ભાગોમાં વરસાદના કારણે કેટલીક આપત્તિઓ પણ સર્જાઈ છે અને કેટલાક સ્થળો છે જ્યાં અપેક્ષા કરતા ઓછો વરસાદ થયો છે. હું સમજું છું કે એવા વિષયોની ચર્ચા ખૂબ જ ઉપયોગી રહેશે. ખૂબ-ખૂબ ધન્યવાદ.
NP/J.Khunt/GP/RP
(Visitor Counter : 124